Ail Natur: Ionawr 25 - northwales Administrator - North Wales Live
Ail Natur: Ionawr 25
COFIWCH fod y penwythnos nesa, dydd Sadwrn 28ain a dydd Sul, 29ain o Ionawr, yn benwythnos gwylio adar y Gymdeithas Gwarchod Adar.
Maen nhw'n gofyn i gymaint o bobl ag sy'n bosib i gymryd rhan yn yr arolwg yma, ac maen sobor o hawdd gwneud.
Y cyfan rydach chi angen ei wneud ydi setlo eich hun yn gyfforddus wrth un o ffenestri'r t sy'n edrych allan ar yr ardd a chyfri hynny welwch chi o adar o'r un rhywogaeth hefo'i gilydd ar yr un pryd.
Er enghraifft os gwelwch chi chwech o adar y to hefo'i gilydd, yna rydach chi'n nodi'r rhif 6 ar y ffurflen. Os yn nes ymlaen y gwelwch chi wyth ohonyn nhw, yna rydach chi'n rhoi 8 i lawr, ac felly ymlaen ar gyfer pob gwahanol rywogaeth welwch chi yn ystod yr awr rydach chi'n gwylio.
Cyfeiriad y wefan i chi gael mwy o fanylion a ffurflen ydi: www.rspb.org.uk/birdwatch.
Gallwch ffonio swyddfa'r Gymdeithas yng Nghaerdydd ar 02920 353 000 i gael taflen ddwyieithog.
Mae'r Gymdeithas yng Nghymru wedi trefnu nifer o ddigwyddiadau yn eu canolfannau i gyd-fynd â'r gwylio mawr. Mae digon o bethau difyr yn digwydd yng Nghanolfan Gweilch y Glaslyn, Canolfan Conwy a Chanolfan Ynys Lawd. Mae digwyddiadau hefyd yn Fferm y Rhug, ger Corwen, Canolfan Arddio Frongoch ger Caernarfon ac ym Mhortmeirion.